Kang tininggal mripaté kaca-kaca, atiné keranta-ranta. Ora ngira babar pisan yèn Rukmi mung tekan semono setya bektiné. Pak Hurip gelané kepati.Géné wanita kang wis gawé dhèwèké kajèn kèringan kuwi nulak kekarepané. Nanging ora ana gunané dhèwèké larut kérut ing kasedhihan kang nunjem nyengkerem. Sak lebaré kuwi, bareng wis tumata atiné, bojo nomer loro énggal diakon mara. Marga wis suwé Pak Hurip beberangan urip karo Asih, bojo nomer loro kuwi. Bojo sing setya ngamping-ampingi dhèwèké, sregep mbiyantu ngudhari reruweting urip, tansahawèh semangat, uga iguh pratikel lan liya-liyané.